Снощи Джойнър-Кърси победи рускинята Ирина Белова.
А в Хюстън възникват все повече въпроси
след трагедията в хотел "Поларис"
и фаталните инциденти в орбитата на Земята.
НАСА обеща пълно разследване
и преглед на процедурите за безопасност,
но в Конгреса изказаха съмнения относно липсата на контрол.
Бихте ли го спрели?
Обществеността се пита… - Да, госпожо.
ЕНЕРГИЙНА РЕВОЛЮЦИЯ "ХЕЛИОС ЕЪРЪСПЕЙС"
Г-жо Болдуин.
Благодаря ви, че дойдохте чак тук.
Разбира се.
Много съжалявам за Сам.
Благодаря.
Заедно създадохте нещо невероятно.
Затова ви поканих тук.
Малко ли са?
Не, доста щедро предложение.
Толкова щедро, че се питам защо.
Репутацията на компанията ни се срина.
Кредиторите ни оттеглят заемите си.
Ако възнамерявахте да продадете "Поларис" за части,
щяхте да ми дадете ниска цена.
Но вие не го правите заради парите.
Така е.
Чух, че тествате нов метанов двигател.
Доколкото знам,
метанът не е много изгоден за пътуване до Луната.
Но е подходящ за Марс.
Не мисля, че "Хелиос" има кораб,
който би поддържал екипаж две години.
Ще ви трябват пет години, за да го построите.
Всъщност седем.
Но ако придобиете кораб, с който могат да летят хора,
например моя хотел, и прикачите новите си двигатели...
Възхитителна теория.
Мислите ли, че ще успеете?
Баща ми е дошъл в тази страна с дребни монети в джоба.
Взел е научна степен и е станал инженер.
Той вярваше в думите на Джак Кенеди: "В Америка... всичко е възможно".
В онази нощ през 1969 г. седеше във всекидневната,
втренчен в телевизора,
и гледаше как руснаците забиват флага си на Луната.
Сълзи се стичаха по бузите му.
Не го бях виждал да плаче.
Да бъдеш първи, бе важно.
Но се изправяте срещу двете най-богати
и най-могъщи нации в света.
Ако те разделят Марс, както сториха с Луната,
няма да излезем от този пагубен цикъл - "ние срещу тях".
В Кения имаме една дума на суахили - "харамби".
Значи "по-силни заедно". Споделена отговорност.
Това представлява "Хелиос".
Точно това. То ще подтикне човечеството да постигне поредния огромен напредък.
Колонизиране на Марс, на луните на Сатурн и на Юпитер.
Сигурно сега цената ще се вдигне.
Това беше прекрасна реч.
Струва поне още десет процента.
Добре, Карън Болдуин. Става.
Адвокатите ми ще подготвят документите.
Поздравления.
Пет, четири, три, две, едно.
НОВИЯТ ИГРАЧ
Направете път! Идвам!
Трябва да говоря с шефката незабавно.
Не е тук.
Още ли е в Хънтсвил? - Да.
Може ти да ми обясниш тази тъпотия.
Аз не чета... Не мога да чета на брайл.
Няма начин да не записваш всичко, което злодейката бълва от бърлогата си.
Да не е решила, че няма да забележа този бисер накрая?
"Кандидатите за астронавти трябва да отговарят на критериите,
установени от Комитета за квалификация на кандидат-астронавтите".
Комитет от подбрани връзкари, без съмнение.
Съставен от лицемерни, коварни...
Реагираш пресилено.
Комитетът е само от съветници и...
Глупости!
Това е присвояване на правомощия. Просто и ясно.
Тя ме принуждава да отвърна. - Да отвърнеш ли?
Мисията до Марс.
Смелата ни шефка не трябва да забравя,
че аз решавам кой ще лети и кога,
без значение какво пише в тъпите й докладни записки!
Хайде, Оли, да вървим.
С докторската си степен по висша роботика
и опита ти на Луната ти ще бъдеш идеалният командир
на мисията до Марс през 1998 г.
Втората мисия до Марс.
Да си изясня.
Моята квалификация ми пречи да отида на първата?
Да, донякъде е така.
След като с Ед се знаете отдавна...
Няма такова нещо, Дани. И с теб се знаем отдавна.
Така е.
Но правиш грешка, Моли.
Аз решавам и това е моето мнение.
Няма спор, че ти ще се справиш по-добре с научната част.
С твоите квалификации ще бъдеш безценна, щом докажем, че полетът е възможен
и започнем изграждането на инфраструктурата на базата.
Ед е и винаги ще бъде летец изпитател.
Умее да се справя с неизвестното.
А полетът до Марс
е пълен с важни неизвестни.
Вероятно няма точно той да открие живот на Марс.
Но според мен има най-голям шанс да изпълни мисията
и да върне всички невредими у дома.
Това е гадно.
Да, права си.
И напълно ще те разбера, ако откажеш да ръководиш резервния екипаж.
Помисли си и ми кажи.
Няма нужда да мисля.
Ще го подкрепя.
За всичко, което е нужно за програмата и за Ед,
аз съм насреща.
Както виждате, можем да извлечем метан, водород и кислород
от атмосферата и водните ресурси на Марс.
Въпросът, на който искам да ми отговорите, е
коя технология е най-удачният компромис за дълга мисия на Марс
за целите, които обсъдихме.
Не забравяйте, че не говорим само за количество.
Помислете за изискванията на захранването, за втечняването, транспорта
и съхранението при всеки вариант.
Изпратете ми анализите до другата сряда.
Оставете това, младежи. По-добре ги изпратете на Кен Муриата.
Той поема този предмет от сега нататък.
Защо?
Решението не беше мое.
Комитетът за квалификация на кандидат-астронавтите има опасения,
че няма да бъдеш тук през следващите няколко години.
Не се бъзикай с мен.
Защо ми е да го правя, адмирале?
Защото властта те опиянява.
Не биваше да ти давам поста.
Всички вземаме погрешни решения.
Дано това да не е едно от моите.
Наистина ли?
Да.
Едуард Болдуин ще бъде командир на първата американска мисия до Марс.
По дяволите.
Да му се не види!
Не я прецаквай. - ...прецаквай.
ФОРБС
КАРЪН БОЛДУИН И САМ КЛИВЛАНД ОТ "ПОЛАРИС" ПРЕДПРИЕМАЧИ НА ГОДИНАТА
Здравей.
Дани! Какво правиш тук?
Дойдох да взема значката на мама от кабинета на Сам.
Помня деня, когато я получи.
ТРЕЙСИ СТИВЪНС "АПОЛО 25"
Сам много се гордееше с майка ти. Знаеше ли?
Гордееше се и с теб.
Защото успя да се стегнеш след случилото се.
Това е чудесно.
Радвам се, че продаваш компанията.
Поне ще изкараш малко пари.
Благодарение на теб.
Ако не беше решил проблема с двигателя,
сега нямаше да стоя тук.
Не беше само алтруизъм. Спасих и собствения си задник.
По-добре да тръгвам.
Дани?
На сватбата...
Защо я избра?
Какво съм избрал?
Онази песен.
Идеята беше на Амбър.
И тя харесва Били Суон.
Да, чудесна песен.
Да.
Приятна вечер.
Карън? - Да?
Всъщност излъгах.
За песента. За теб и мен.
За всичко. Просто ме изслушай. - Дани…
В деня на сватбата стомахът ми беше свит.
Разбрах какво ми е
чак когато излязох, а всичко под мен се въртеше.
Но не мислех за Амбър.
Не искам да знам. - А само за теб.
Не може така. - Вярно е.
Не ми казвай. - Мислех за очите ти.
Моля? - За уханието на косата ти.
Върви. - Че може да не те видя пак.
Веднага спри. Престани!
Стига вече!
Господи, мислех, че си го преживял!
Опитах се.
Положих много усилия.
Няма да го преживея отново.
Няма пак да ми звъниш посред нощ
и да идваш у дома пиян.
Няма да стане, разбра ли?
Трябва да продължиш напред.
Моля те.
Беше грешка. Съжалявам.
Не биваше изобщо да се случва.
Заради Ед ли е?
Моля?
Видях ви на сватбата.
Не може да се върнеш при този кучи син. - Боже, Дани.
Той говори надменно с теб, с всички,
сякаш е дар от Бога за целия свят.
Дани, това няма нищо общо с Ед.
Нищо! Разбра ли?
Трябва да се прибереш при жена си.
ОСТИН, ТЕКСАС
Но аз харесвам Джон.
Разбираме се по повечето въпроси, между нас има хармония.
Хармонията не е важна.
Нужен ти е вицепрезидент, който ще допринесе за избора ти.
Някой с умерени възгледи като Маккейн... - Ще привлече демократите.
Подкрепя намаляването на данъците и разходите,
но в същото време е доста либерален и е герой от войната.
Ако нещо се случи с мен, ще е добър президент.
Преди да започнем да се тревожим за това, трябва да станеш президент.
Не търси човек като себе си.
Трябва ти някой, който ще допълва слабите ти места.
Според проучванията Клинтън води с шест пункта, а сред мъжете - с 20.
Да, няма значение, че съм бивша астронавтка
и над 10 г. съм рискувала живота си.
Кандидат съм на партия, която предпочита силни мъже,
затова ми трябва такъв. Това ли имаш предвид?
Да. По възможност да привлече и евангелистите.
Затова искам да помислиш отново за Браг.
Не е нужно ти да го харесваш.
Трябва електоратът да го харесва.
Знаеш ли какво каза за Марс?
Подкрепя мисия с екипаж.
Защото според него Марс се върти в орбитата на Земята
и там има канали, пълни с вода.
Липсват му знания. Ще го обучиш набързо.
Работата е там, че той е сред основателите на "Консерватори за Исус Христос".
Да.
Искаме ли някой с десни възгледи?
Не е важно какво искаме, а какво ни е нужно.
Добре. Уреди среща, но нищо не обещавам.
Татко! - О, боже.
Злата лапа!
Не съм я виждал. Брегът е чист.
Внимавай, татко!
Тя идва да те хване! - Мамо! Помощ, мамо!
Назад, зла лапо! Махай се.
Ето я, идва насам. - Назад, зла лапо!
От другата страна.
Долу!
Браво, Скоти!
Ти успя! Ти си победителят!
КАНЬОН МИЛЪС, КАНЬОН КАНДОР ОСНОВНО МЯСТО ЗА КАЦАНЕ
Поздравления. - Благодаря.
Здравей, Боб.
Дано това не те прави бавен.
Не. Но няма да натискам съединителя няколко седмици.
Наех един от онези новите електромобили.
Без скорости, само груба мощ.
Вдига 100 км/ч за 3,4 секунди.
Супер!
Поздравления за Марс.
Явно НАСА предпочита възрастта пред красотата.
Не, за жалост! Това назначение ми излезе цяла каса уиски.
Знаеш я Моли. Не се дава лесно.
Аз ли не знам? - Обещавам ти,
ще оставя на Марс цяла каса с каквато пиячка си избереш.
Стига възрастта да не те довърши преди това.
Няма никакъв шанс. Все още съм здрав като скала.
Като изключим крака.
Бързо ще се оправи.
Надявам се.
Защото, ако стъпиш накриво дори и за секунда,
на мига ще налетя и ще отмъкна мястото ти.
С резервния екипаж ще ти дишаме във врата
чак до изстрелването.
Не съм и очаквал друго.
Ела тук.
НАСА
Здравей, татко. Как е кракът ти?
Добре е, но щеше да знаеш, ако ми връщаше обаждания.
Прав си, съжалявам.
Няма значение. Имам новина.
Не ми казвай. Ивон е блъснала още една кола?
Не.
Може и това да ти кажа.
Ние... Разделяме се.
Не мина и година. Поставяш нов рекорд.
Можеш поне да се престориш на тъжна.
Прав си. Извинявай. Беше подло.
И къде ще живееш сега?
Дано да не е отново в "Шамрок".
Не. Намерих чудесен нов квартал.
Мисля, че ще ти хареса.
Така ли? Къде е?
Ето в този район.
Ще участваш в мисията?
Да му се не види!
Поздравления, татко!
Да, ще участвам.
Чухме, че са възникнали проблеми с руския двигател,
така че се басирам, че САЩ ще спечели надпреварата.
И най-голямата изненада.
Искаш ли да дойдеш?
Къде, на Марс ли?
Цял живот се подготвяш за това, Кел.
НАСА позволява ли роднини да летят заедно на подобна мисия?
Твоят старец все още има известно влияние.
С Моли се разбираме.
Да, кликата на старците.
Това е шансът ти да се измъкнеш от снега
и отново да полетиш.
Не знам.
Ще трябва да замразя проучването си за четири или пет години.
Предлагам ти възможност да бъдеш сред първите хора на Марс,
а ти ми говориш за проучването?
Не разбирам.
Четири години в Анаполис, две - в школа за летци.
Завърши с отличие обучението и първия си полет до "Скайлаб".
Но вместо да се върнеш в Космоса,
ти търсиш бактерии на края на света.
Това проучване ни показва как може да се е развил животът на Марс.
Открихме вид бактерии "Сфингомонас", които издържат на ниски температури.
Затова ела с мен, вземи няколко суинг-а-линги
и измисли как да развъдим нещо там.
"Сфингомонас".
"Суингабангас". И аз това казах.
И така...
Ще се включиш ли?
Разбира се.
Браво, момиче! Ще бъде както едно време.
Обичам те. Завинаги.
И аз те обичам, татко. Завинаги.
Чао.
Привет. - Здравей.
Скаридите ухаят чудесно.
Само внимавай да не ги изгориш.
Добрият командир не следи изкъсо екипажа.
Сигурно затова изгубих Марс.
Моли избра Ед.
Аз съм резерва.
Скъпа, съжалявам.
Знам колко го искаше.
Не изглеждаш много разочарован.
Защото...
Честно казано, съм облекчен.
Не беше против да замина.
Знаех, че Космосът е опасен. Но го приемах...
Беше абстрактна идея. Разбираш ли?
След всичко, което се случи.
Ясно. А сега се превръща в реалност. Разбирам.
Но си наясно, че ще летя през 1998 г.
Знам.
Но Айзая вече ще е завършил училище, без да се лишава от помощта ти.
Не ми трябва помощ.
Оценките ти говорят друго.
Обичам да изненадвам. Работя по това.
Досега учих.
Затова ли чувах стрелба от видеоигра?
Защо обсъждате, че ще си бъдеш вкъщи?
Г-н Болдуин е избран за мисията до Марс.
Избрали са стария бял мъж. Изненада.
Ще си носи проходилка и торбичка за изхождане.
Стига.
Добрата новина е, че ще съм тук и ще ти помогна с доклада по история.
Каква беше темата?
Джон Адамс.
Джон Адамс, който напълнил съдилищата със съдии федералисти.
Вечният проблем за правата. Отделните щати срещу правителството.
Елън Уилсън и Бил Клинтън ще водят дебат на тази тема днес.
Ще бъде забавно.
Иска ми се да бяха назначили теб.
Заради разходите губернатор Клинтън
повиши данъка върху продажбите в Арканзас с 33%.
ДАНЪК БИРА, МОБИЛНИ ДОМОВЕ, ТУРИЗЪМ
Като президент
ще увеличи разходите на правителството с 220 милиарда долара
и ще повиши данъците в цяла Америка.
НЕ
Нужен ни е герой, който да се бори за нас.
Сенатор Елън Уилсън ще каже "не"
на политиката на Клинтън за данъците и разходите.
Затова се кандидатирам.
Да създадем едно по-добро бъдеще. Заедно.
УИЛСЪН ПРЕЗИДЕНТ 1992 Г.
Ако любимата ви тенджера е мръсна и загоряла,
опитайте новия ни обезмаслител.
Радвам се, че дойдохте.
Губернатор Браг. Благодаря, че дойдохте така бързо.
Сигурно сте много зает.
Струва ми се, че не толкова, колкото вие. За мен е чест да бъда тук.
Извинете за бъркотията.
В момента местим предизборния щаб
в по-голяма сграда и хаосът е пълен.
Повярвайте ми, разбирам.
Миналата година правиха ремонт на резиденцията ми
и все още не мога да намеря любимите си копчета за ръкавели.
Не сме имали удоволствието да разговаряме често,
но винаги съм се възхищавала на откритото ви поведение.
Мисля, че това е общото между нас. - Напълно съм съгласен.
Аз съм ваш почитател, откакто...
Сещате се.
Резервоара? - Да.
Беше велико. Сигурно постоянно ви го казват.
Само всеки ден.
Оттогава следя кариерата ви.
Изказванията ви в Сената са много полезни за партията.
Вие ни водите към 21. век.
Но не без вопли и протести.
Благодаря ви.
Сигурно Лари ви е уведомил,
че обмислям вариантите за вицепрезидент.
И преди да взема решение,
исках да проведем откровен разговор.
Само такъв има смисъл. - Добре.
По някои въпроси сме на различно мнение.
Например за стволовите клетки.
Вярно е. Не подкрепям изследването на стволови клетки.
Против ембрионалните изследвания съм. - Аз също.
Но това е обещаващо научно изследване, което може да спаси живот.
Търся вицепрезидент, за когото мога да бъда сигурна,
че ще споделя честно и откровено мнението си.
Винаги.
Но искам също той да бъде от моя отбор
дори ако не е съгласен с всички мои решения или позиции.
Ще има случаи, когато ще изисквам
да подкрепи нещо, с което не е съгласен.
Мислите ли, че ще можете?
Дали са нужни жертви? Разбира се.
Но жертвите са част от всеки процес.
Ще бъда прям с вас, както вие бяхте с мен.
Не бих избрал да следвам друг човек в надпреварата
пред истинска героиня като вас.
Прекалено дълго Републиканската партия бива отъждествявана с хора като мен.
За мен ще бъде чест, ако ме поканите, да служа с вас.
Здравей. Връщаш се по-рано. - Здравей.
Тези хора ще свършат ли работа?
Много е вероятно.
Чудесно. Ще ти призная, че се подразних малко.
Защо?
Заложих 20 долара на Даниел като командир на мисията до Марс през 1996 г.
Мислех, че е сигурно.
Не ме разбирай погрешно, ясно ми е защо си избрала Ед, но...
Чакай малко. Какво каза?
Не, просто...
Избрала си Ед за командир.
Нали така?
Характерът трябва да се промени,
което значи, че Бейб Рут ще бъде такъв, какъвто го иска организацията.
Спокойно, Оли.
Би ли ми казала защо трябваше да чуя, че Болдуин ще бъде командир
от Бил Строузър?
Написах докладна.
Сигурно не си успяла да я прочетеш.
Решихме да продължим да обсъждаме, когато се върна.
Ти си тук и го обсъждаме.
Стига. Действала си зад гърба ми, докато ме нямаше.
Зад гърба ти ли?
Да не говориш за подставения комитет за кандидат-астронавти?
В него участват най-великите умове в агенцията.
Стига. Опитваш се да се наложиш и в тази служба,
както правиш с всички други отдели в агенцията
от десет години насам.
Това ли мислиш, че правя?
Не търпиш присъствието на хора, които не угаждат на всяка твоя прищявка.
Не ми дреме колко приятели имаш във Вашингтон.
Няма да позволя да смажеш... - Да позволиш?
Ти няма да позволиш?
Моли, не сме в 60-те г.
и НАСА не е каквато беше по времето на Дийк.
А слепият ти отказ...
Не исках да прозвучи така. - Разбрах те.
Приключвам дискусията с теб. Работата ми е да избирам екипажите,
включително командира на мисията до Марс през 1996 г.
Това и направих.
Не биваше да постъпваш така. - Стореното - сторено.
Не, стореното ще бъде отменено.
Уволнена си, Моли.
Няма да посмееш.
Напротив. Току-що го направих.
Остави пропуска си на регистратурата, като излизаш.
Адмирал Болдуин е тук.
Здравей, Ед. - Здравей.
Седни.
Успя ли да погледнеш списъка ми с членове на екипажа?
Ед, трябва да поговорим.
Знам. Заради Кели е, нали?
Разбирам. Но не е само защото ми е дъщеря.
Тя има куп квалификации... - Ед, става въпрос за друго.
Слушам те.
Няма да бъдеш командир на мисията до Марс.
Моля?
Не, Моли... - Прибързано.
Прибързала е. Изборът на агенцията е Даниел Пул.
Не разбирам.
Ти без съмнение си чудесен командир.
Но Даниел е по-квалифицирана в областта на планетологията и...
Глупости.
Да ме разигравате така.
Прав си. Извинявам се.
Чакай, какво е станало? Защо не ми го казва Моли?
Защото решението е мое.
И Моли вече не работи тук.
Откога? - От днес.
Кой ще я замести?
От сега нататък екипажите ще се избират
съгласно параметри, определени от комисия по подбора.
От комисия по подбора.
Комисия по подбора.
Значи мижитурки и канцеларски плъхове ще решават кой ще лети.
Знам, че ще е нужно да поизгладим тази процедура.
Да поизгладим! По дяволите.
Дийк създаде тази система, за да знаем,
че човекът, който взема решенията, е рискувал живота си точно като нас.
Сега ще бъдат подмазвачи, способни само да държат молива.
Браво, Марго. Дано се гордееш със себе си.
Няма начин. - Виж го.
Смазва го. - Гледайте!
Силно начало. - Ето. Браво.
Бомшел ще победи. - Не бих заложила на него.
Ще успее. - Вижте!
Вижте, разби го.
Разби го, той го потроши. - Стига.
Вдигна го във въздуха!
Боже.
Боже!
Боли ме само като гледам.
Край с Бомшел. - Ало?
Това е ужасно. - Здравей, Марго.
Да. - Чакай малко.
Нека битката на ботовете да започне, а ето го и Бомшел...
Шегуваш се.
Какво се е случило с Ед?
Защо?
Боже, Марго. Много се вълнувам.
Няма да съжаляваш. Обещавам.
Да. До утре.
Боже.
Не вярвах, че ще го направи. Явно времената са други.
Това не е същата агенция, в която кандидатствахме.
Добре че Дийк не е жив да види.
За Дийк. За Бъз.
За теб и мен, една отмираща порода.
Искаш ли си го?
Не мисля, че ще стана по-добра в голфа.
Може да се изтъргува в "Аванпост".
Това е автентичен астронавтски сувенир.
"Аванпост".
Още една институция, която се продъни в ада.
Да. Точно като нас двамата.
Росалес, хайде. Да се връщаме.
Добре, Рин, да вървим.
СПЕЦИАЛИТЕТИ ЛУНЕН ПАЙ, КОСМИЧЕСКО ЧИЛИ
Благодаря. - Приятен ден.
АПОЛО XXV
Уиски с лед. Благодаря.
Здравей, Боб.
Не, вече не ми харесва този поздрав.
Струва ми се неправилно.
Както и да е. Поздравления.
Първият човек на Марс.
Ед, не исках да стане така.
Знаеш това.
Съжалявам.
Ти нямаш вина. Това е дело на НАСА.
Икономистите поеха контрола.
Гордо го предсказа.
Предвиди тези тъпотии още когато бяхме в "Джеймстаун".
Няма място за пионери.
Коя е рожденичката?
Три, две, едно.
Излитаме!
Честит рожден ден!
Излитаме.
След четири години ти ще бъдеш на 225 милиона километра от тази гадост.
Аз сигурно ще се подписвам върху сувенири в онзи ъгъл.
Едва ли. Никой няма да има и най-бегла представа кой си ти.
Най-вероятно.
Винаги ще се чудя
защо пропуснах възможността да кацна с "Аполо 10".
Но поне тогава аз си бях виновен.
А това... Да ми отнемат...
И заради...
Заради какво?
Дани.
Знам на какво си способна.
Аз те обучих. Летял съм с теб. Аз първи те назначих за командир.
Но?
Но и двамата знаем, че тук играят роля други фактори.
Други фактори ли?
Какви например, Ед?
Стига, Дани.
Ти си адски добър астронавт. Никой не го оспорва.
Ако изборът беше обективен,
знаеш, че аз щях да бъда командир на мисията.
Не знам какво да кажа.
Слушам подобни глупости цял живот, но не очаквах да ги чуя от теб.
Дани.
Вдигни.
Какво става?
Загубих си часовника.
Сигурна съм, че е там някъде. Ще го намериш, както винаги.
Хави там ли е?
Да.
Хави!
Разбирате ли се с Вик?
Аз се разбирам с него.
Но той не се разбира с мен.
Татко, намери начин да се спогаждате.
Здравей, мамо.
Здравей, скъпи. Знаеш ли къде съм?
На Луната.
Аз съм в база "Джеймстаун".
Нали си я виждал по телевизията?
Работя на "Соджърнър 1".
Това е голям кораб, който ще отведе хората от Луната до Марс след четири години.
Мама работи по двигателите, с които ще стигне дотам.
Той гледа "Патешки истории".
Татко, истина е.
Аз наистина съм тук. На Луната съм.
Представяш ли си?
Майка ти щеше да е много горда.
Щеше да се гордее с теб.
И на мен ми се иска да беше тук.
Ще потърся часовника си. Вечерята трябва да е готова в 18:00 ч.
Трябва ми часовникът. - Погледна ли на нощното шкафче?
Може би някой го е откраднал. - Не е откраднат.
Татко?
Представям ви един мъж, когото познавате добре - губернатор Браг.
Въпреки, че беше изненадващ,
изборът на сенатор Уилсън за вицепрезидент
се приема за умен ход от много политически анализатори.
Очаква се консервативните му позиции да привлекат гласовете на евангелистите.
Ед?
Боже, какво правиш тук?
Скапана кола играчка.
Добре ли си?
Тече ти кръв.
Тъпи рози.
Спокойно. Ще трябва да влезем и да те почистим.
Тъп багажник.
Ще бъда почти на 70 години, когато започне следващата мисия до Марс.
Да не мислиш, че ще вземат старец?
Не, по дяволите.
И какво остава?
Още рутинни полети до Луната?
Незначителни ремонти в ниска орбита.
По-близо съм до края, отколкото до началото, Кар.
Не исках кариерата ми да приключи така.
Знам. Мразиш да ме виждаш унил.
А ти как се справяш?
Чух, че си продала компанията.
Да.
Така ли? Не очаквах подобна реакция
от човек с милиони в банковата си сметка.
"Поларис" трябваше да е ново начало.
А сега го няма.
Сигурно това е той.
Великият, прекрасен утрешен ден, за който мечтаехме.
Не толкова бляскав, колкото очаквах.
Да.
Чудила ли си се...
Какво?
Какъв щеше да бъде животът ни, ако не се бяхме срещнали в онзи ден?
Искаш да кажеш, ако нямаше спукана тръба на "Пенфийлд Авеню",
не бях тръгнала към училище по "Фрайър"
и не бях те видяла как изстрелваш ракети от бутилки в един празен парцел.
Явно си мислила за това.
Само един-два пъти.
Кой знае?
Може би щях да правя нещо съвсем различно.
Стига, Ед.
Щеше да си нещо различно от астронавт? Как не.
Може би строителен инженер.
През първата година в Анаполис мислех да напусна Академията.
Наистина ли? - Да.
Беше адски тежко. Липсваше ми родният дом.
И ти ми липсваше.
Защо не напусна?
Исках да летя.
И не исках да те разочаровам.
Но все пак го направих. Много пъти.
Откъде накъде строителен инженер?
Щеше да е хубаво да построя нещо трайно.
Например мост или язовир.
Летя от 40 години, а...
Да. - Какво имам насреща?
Няколко медала. Плакети от мисии.
Избледнели снимки във вестниците.
Ще се съберат в една кутия от обувки в гардероба.
ХЕЛИОС ЕЪРЪСПЕЙС
Здравейте, аз съм Карън Болдуин. Идвам при Дев.
Добре.
За пръв път ли сте в "Хелиос"?
Да, за пръв път.
Ако искате, след срещата разгледайте Сграда 2.
Там сглобяваме ракетите.
Този триизмерен принтер е за частите на двигателите.
Намалява производствените разходи и прави чудеса за контрола на качеството.
Ясно.
Благодаря, Рене.
Карън.
Това ли е кабинетът ти?
Нещо не е наред ли? - Не.
Не знам, просто... Очаквах да имаш кабинет.
При нас няма йерархия.
Ние сме колектив. Помниш ли?
Защо искаше да се видим?
Чудех се дали си избрал командир за вашата мисия до Марс.
Все още не. - И защо?
След модификациите вашият хотел ще стане почти изцяло автоматизиран.
Екипажът ще извършва поддръжка.
Да, но все пак ще се нуждаете от добър ръководител.
Вярно е.
За щастие, имаме доста квалифицирани астронавти.
Искаш ли чай от йерба мате?
Разбира се.
Едва ли човек, обучен да превозва хелий-3, ще бъде подходящ.
Ти ще се съревноваваш с НАСА и с руснаците.
Ако си решил да кажеш на всички,
че ще сложиш един мотор на борда и моят хотел ще полети към Марс,
ще станеш за посмешище на Уолстрийт.
Трябва ти човек, който вдъхва доверие,
който има дълга, славна автобиография
и може да разпали въображението на хората.
То ще се разпали, когато кацнем първи на Марс.
Ако кацнете.
А ако нещо се обърка там?
Комуникациите със Земята отнемат до осем минути,
затова на място ви трябва някой, за да импровизира и да намира изход.
Човек, който няма да се срине от стреса, а ще се стегне.
Струва ми се, че имаш някого предвид.
Бившият ми съпруг.
Мислех, че участва в мисията на НАСА.
Ед не е доволен от начина, по който ръководят нещата.
Естествено.
Търси ново предизвикателство.
Ще хареса това, което се опитвате да направите.
Тоест това, което правим.
Хора. Съберете се.
Това е Карън Болдуин.
Тя току-що ми предложи една много интересна идея.
Какво ще кажете Ед Болдуин да стане командир на мисията ни до Марс?
Харесва ми. - Отлична идея.
Да.
Като Бейб Рут в бейзболен отбор.
Но Бейб Рут е мъртъв.
И мисля, че Ед Болдуин скоро ще го последва.
Не се обиждайте.
Той има нужния опит, а никой не е управлявал такъв кораб.
Правилно.
Сигурно е закостенял като всички в НАСА.
Говорим за ръководител. Мисията продължава две години.
Трябва ни човек като него.
Разбирам ви, но може би трябва да дадем шанс на нов човек.
Да не го мислим.
Той не стана първият човек на Луната. Нека да е първият на Марс.
Интересни гледни точки.
Който е "за", да вдигне ръка.
Добре. Ще говоря с Ед.
Карън. - Да?
Забравих нещо. - Какво?
Ела да работиш за мен. И без това вече го правиш.
Моля? Предлагаш ми работа?
А какво ще правя?
Каквото искаш.
Какво значи това?
Тук нямаме официални длъжности, няма йерархия.
Може да вършиш същото като в "Поларис".
Ти нае най-добрите астронавти, инженери и ръководители.
Знаеш кои са умелите
и знаеш как да ги привлечеш.
Оценявам предложението, Дев. Наистина. Но не мисля.
Карън.
Ти пое риск с една смела идея, но не се получи.
Какво от това?
Покажи ми човек, който не се е провалял, а аз ще ти кажа, че не е поемал рискове.
Не мога да го преживея отново. Съжалявам.
Най-добрият начин да почетеш паметта на Сам,
е да помогнеш да изпратим вашето съвместно творение на Марс.
Алейда Росалес откри проблема с двигателя на Луната,
така че отново работим по план.
Но не можем да си позволим друг пропуск.
Струва ни се, че 1996 г. е далеч, но тези четири години ще изминат за миг.
Тогава да поговорим за екипажа.
Да ги уведомим бързо
и да се залавяме с хардуера и с плана на мисията.
Ето го списъка на Ед. Той вече се е свързал с хората.
Включил е дъщеря си в мисията.
Кажи кои от тях ще включиш.
Ще трябва ти да съобщиш лошата новина на тези, които отпадат.
Вече имам представа с кои хора искам да работя.
Както знаеш, той е чудесен пилот,
а знанията му по бордова електроника ще бъдат от полза там.
Извинете.
Какво има?
Трябва да пуснете новините.
Благодаря, Нури.
"Солофлекс", обикновен...
Печено съвършенство…
Приветствам основателката на "Поларис"
Карън Болдуин в семейството на "Хелиос".
Иска да стане като Конрад Хилтън ли?
Казват, че обикновените хора не могат да пътуват в Космоса.
Категорично отказвам да се съглася.
За първи път човек полита с балон с горещ въздух,
проектиран от братята Монголфие.
Първият самолет с двигател е създаден от производители на велосипеди -
Уилбър и Орвил Райт.
Чарлз Линдберг прелита през Атлантическия океан
в самолет на частна компания.
А Робърт Годард
разработва първата ракета с течно гориво и я изстрелва
от малката си ферма в Оубърн, Масачузетс.
С "Поларис" ще предприемем дръзка експедиция дотам,
където не е стъпвал човешки крак.
С нашите новаторски метанови двигатели "Оспри"
ще изстреляме този уникален космически кораб
Wот орбитата на Земята на епично изследователско пътешествие
до Марс.
Дами и господа от цял свят,
с удоволствие ви представям
"Феникс".
Ще създадем зона на свободна инициатива на Червената планета,
за да процъфтяват иновациите и икономическото развитие,
ще създадем нова колония, ново общество, което ще е от полза за всички хора.
Не само аз ви давам думата си.
Повярвайте и на командира на мисията.
Една жива легенда, чийто опит се простира до зараждането на изследването на Космоса.
Командир на първата лунна база,
който остана там сам, след като изпрати екипажа си на Земята.
Първият командир на ракета с ядрен двигател.
Ед Болдуин.
Какво... - По дяволите.
Благодаря, Дев.
Ед Болдуин няма да чака четири години, за да поведе мисията ни.
Ние ще полетим към Марс в следващия стартов прозорец през 1994 г.,
цели две години преди НАСА и руснаците.
Бъдещето принадлежи на всички нас.
Браво, Ед.
Дай им да се разберат.
Превод на субтитрите Йорданка Неделчева